El Benjamí A i el Juvenil de Los Silos CF es proclamen campions en les seues categories
2025-07-24

Aquest cap de setmana esportiu ha ofert moltes alegries per a l’Escola Esportiva de Los Silos CF, ja que dos dels seus equips s’han alçat amb els corresponents campionats, mostrant així la gran temporada que han realitzat i l’esforç i el treball que han dedicat per aconseguir-ho.

D’una banda, el Benjamí A de Los Silos CF Burjassot s’ha proclamat campió del grup A7 de la Federació de Futbol de la Comunitat Valenciana. L’equip ha acabat invicte en els seus 26 partits del campionat amb 23 trobades guanyades i 3 empatats.

Per la seua banda, el Juvenil, que milita en la Tercera Regional, Grup VI, s’ha proclamat campió mancant dues jornades per finalitzar el campionat. Aquesta última victòria, a més, li dóna l’ascens a 2ª Regional per a la pròxima temporada.

Tal com han assenyalat fonts del club, “a poc a poc es van complint objectius, un equip Amateur en 1ª Regional i el Juvenil en 2ª Regional ens motiva per continuar creixent en la resta de categories”.